OpenLLM-France/wikimedia huggingface dataset:
# Heroi tràgic

Un heroi tràgic és, en sentit estricte, el protagonista d'una obra dramàtica en la qual es representa la seva caiguda inexorable com a resultat d'una hamartia o error tràgic.
La caiguda de l'heroi té com a finalitat, segons Aristòtil, despertar compassió i terror en l'espectador per tal que s'identifiqui amb el protagonista i pugui experimentar catarsi. En la definició de Knox, l'heroi tràgic és el personatge que, sense estar recolzat pels déus i enfrontat a les decisions humanes, pren una decisió que manté fins al punt de la seva pròpia autodestrucció. Trobem herois tràgics en les obres dels dramaturgs grecs Èsquil, Sòfocles, Eurípides i llatins com Sèneca però també a Shakespeare, Pierre Corneille, Jean Racine, Goethe, Friedrich von Schiller, Strindberg, García Lorca, Àngel Guimerà, etc. En sentit ampli l'heroi tràgic apareix constantment en altres gèneres literaris com el capità Acab a Moby Dick o April Wheeler a Revolutionary Road i profusament al cinema. Dins aquesta categoria cal situar Eric i Einar de la pel·lícula Els víkings on el primer mata, sense saber-ho, primer el pare i després el germà o bé Holly Martins i Anna Schmit a El tercer home.

## Trets que caracteritzen l'heroi tràgic

Hi ha una sèrie de trets que ens ajuden a reconèixer l'heroi tràgic. No cal que es compleixin tots però sí que es doni alguna de les següents circumstàncies:
* L'heroi arriba al seu destí mitjançant les seves pròpies accions (com Medea o Èdip)
* L'heroi tràgic sol ser d'origen noble; pot ser un rei (Èdip), una princesa (Medea, Antígona, etc.)
* El dramaturg agafa, habitualment, un personatge del mite o l'èpica grega i el revesteix de noves característiques per tal que l'espectador atenès del s.V l'entengui i s'hi identifiqui.
* L'heroi tràgic és víctima d'una obsessió i persisteix encara que sigui a costa de la pròpia vida.
* L'heroi es veu enfrontat a un dilema i duu la seva decisió (gairebé sempre contrària al sentit comú) fins a les seves darreres conseqüències.
* L'heroi tràgic no és ni massa bo ni massa dolent, però sí que és íntegre.

## Principals herois tràgics

* Èdip
* Antígona
* Àiax
* Hipòlit
* Hèracles
* Fedra
* Electra
* Agamèmnon
* Penteu
* Medea

## Herois tràgics moderns

L'heroi tràgic modern no cau des d'una posició elevada, com Èdip que essent rei esdevé captaire, sinó que més aviat és un individu corrent o fins i tot mediocre com Willy Loman a Mort d'un viatjant o Holly Martins a El tercer home.

## Bibliografia

* Aristòtil. Poètica.
* Knox, Bernard. Oedipus at Thebes: Sophocles' Tragic Hero and His Time. Yale University, 1998.
# Hexacelsiana

L'hexacelsiana és un mineral de la classe dels silicats, que pertany al grup del feldespat.

## Característiques

L'hexacelsiana és un tectosilicat de fórmula química BaAl₂Si₂O₈. Va ser aprovada com a espècie vàlida per l'Associació Mineralògica Internacional l'any 2015. Cristal·litza en el sistema hexagonal. Es tracta d'un polimorf de la celsiana.

## Formació i jaciments

Va ser descoberta a la Formació Hatrurim, a la conca de la Mar Morta, al desert del Nègueb (Israel).

## Referències

* ↑ «Hexacelsian» (en anglès). Mindat. [Consulta: 5 novembre 2016].
# Ida Waterman

Ida Waterman, nascuda Ida Shaw (Philadelphia, Pennsylvania, U.S. 10 de març, 1852 - Cincinnati, Ohio, U.S. 22 de maig, 1941), va ser una actriu d'escenari i cinema.
Waterman va aparèixer una trentena o més de produccions de Broadway entre finals de la dècada de 1880 i principis de la dècada de 1920. Va interpretar Elise Claremont a la comèdia còmica de 1889 Our Flat i l'any següent fou la senyora Kirke a Men and Women al costat de Maude Adams. El 1899 va ser la senyora Crawley a Becky Sharp (més tard es va convertir en la pel·lícula de 1934 Becky Sharp) i el 1922 va tancar la seva carrera a Broadway interpretant a Mrs. French a Lawful Larceny.
Waterman va ser popular en nombroses pel·lícules mudes entre els adolescents i els anys vint com a actriu gran secundària com Kate Lester. Després de dècades de ser una actriu d'escenari victoriana i eduardiana, Waterman es va traslladar al cinema mut a la dècada de 1910. Va morir el 1941 a Cincinnati, Ohio.

## Filmografia seleccionada

* The Eagle's Mate (1914)
* Behind the Scenes (1914)
* Aristocracy (1914)
* Are You a Mason? (1915)
* The Ringtailed Rhinoceros (1915)
* Esmerelda (1915)
* Stella Maris (1918)
* Amarilly of Clothes-Line Alley (1918)
* Mr. Fix-It (1918)
* Sadie Love (1919)
* A Misfit Earl (1919)
* Counterfeit (1919)
* Lure of Ambition (1919)
* On with the Dance (1920)
* Lady Rose's Daughter (1920)
* Her Lord and Master (1921)
* The Inner Chamber (1921)
* The Lotus Eater (1921)
* Love's Redemption (1921)
* Her Lord and Master (1921)
* Notoriety (1922)
* A Society Scandal (1924)
* The Enchanted Cottage (1924)
* The Swan (1925)
* That Royle Girl (1925)
* A Social Celebrity (1926)
* Say It Again (1926)

## Referències

* ↑ Resting Places:The Burial Sites of More Than 14,000 Famous Persons by Scott Wilson; Foreword by Gregory William Mank, pages 791–792 c.2016 Retrieved September 1, 2016
* ↑ "Ida Waterman: North American Theatre Online". Asp6new.alexanderstreet.com. Retrieved 2013-09-19.
* ↑ A History of the New York Stage, Volume 3 Thomas Allston Brown - 1903 - Page 433 (Google Books)
* ↑ The Broadway League. "Ida Waterman Internet Broadway Database". Ibdb.com. Retrieved 2013-09-19.
* ↑ Silent Film Necrology 2nd edition page 544; by Eugene M. Vazzano c.2001
* ↑ Who Was Who On Screen 3rd edition page 749; by Evelyn Mack Truitt c. 1983
# Fuentespina

Fuentespina és un municipi de la província de Burgos a la comunitat autònoma de Castella i Lleó. Forma part de la comarca de Ribera del Duero.

## Demografia

Evolució demogràfica :
| 1991 | 1996 | 2001 | 2004 |
| 570 | 589 | 654 | 663 |
# Tucanet becgroc

El tucanet becgroc (Aulacorhynchus sulcatus calorhynchus) és una espècie d'ocell de la família dels ramfàstids (Ramphastidae) que habita Sierra Nevada de Santa Marta, al nord-est de Colòmbia i la Serralada de Perijá, a l'oest de Veneçuela.
# Sant Pere d'Aiguabella

Sant Pere d'Aiguabella és una ermita de la Torre de Cabdella (Pallars Jussà) inclosa a l'Inventari del Patrimoni Arquitectònic de Catalunya.

## Descripció

Ermita de planta rectangular amb volta de canó i coberta de pissarra del país. Té afegides la sagristia, una capella a cada costat, un cobert de fusta i pissarra, sobresortint l'espadanya amb dues campanetes de bronze. Hi ha un petit fossar al davant del cobert i porta principal. Els murs de pedra del país resten, actualment, arrebossats. No és romànica, però forma part de l'arquitectura popular pirinenca.

## Història

Les campanes són aproximadament de l'any 1800.

## Referències

* 1 2 «Sant Pere d'Aiguabella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 setembre 2017].
# Forte dei Marmi

Forte dei Marmi és un comune (municipi) de la província de Lucca, a la regió italiana de la Toscana, amb una població de 7.335 habitants l'1 de gener de 2018.
Limita amb els municipis de Montignoso (MS), Pietrasanta i Seravezza.

## Evolució demogràfica

* Gràfica d'evolució demogràfica de Forte dei Marmi entre 1861 i
* Font: ISTAT - Elaboració gràfica de Viquipèdia

## Referències

* ↑ «Popolazione residente al 1º gennaio» (en italià). Istat. [Consulta: 30 gener 2019].
* ↑ «Estadístiques demogràfiques ISTAT» (en italià). Arxivat de l'original el 2011-09-25. [Consulta: 30 gener 2019].
* ↑ «Istituto Nazionale di Statistica» (en italià).

## Enllaços externs

* http://www.fortemarmi.com
# Os pubis

L'os pubis és una part anterior de l'os coxal, situat a la part frontal de la pelvis. Està format per:
* un cos anterior que s'uneix amb el cos de l'os pubis de l'altre costat, mitjançant la símfisi púbica;
* una branca superior que es continua amb l'os ili;
* una branca inferior que es continua amb l'os isqui.
Les dues branques del pubis delineen un triangle central, anomenat forat obturador. Les branques inferiors convergeixen en el cos del pubis formant un angle agut, que s'obre inferiorment (des de dins) amb vèrtex en la línia mitjana, quedant les tuberositats isquiàtiques a banda i banda.

## Referències

* ↑ «Pubis». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 2 novembre 2010].
Viccionari
# Maria Berruezo

Maria Berruezo (Granollers, 22 d'agost de 1982) és una emprenedora catalana del sector femtech.
És una de les dues representants espanyoles del comitè d'experts de l'agència de l'ONU Unitar que assessora en la Iniciativa Mundial d'Educació en Lactància Materna. El 2016 va cofundar juntament amb Alba Padró l'empresa emergent LactApp, la primera aplicació sobre lactància materna basada en intel·ligència artificial.
Ha estat escollida per la revista Forbes com una de les 100 persones més creatives al món dels negocis, per l'Escola d'Administració d'Empreses com una de les 10 millors emprenedores de Catalunya, per la xarxa europea Euclid com una de les 100 millors emprenedores socials d'Europa i pel Govern central com a una de les dones referents de l'emprenedoria innovadora.

## Referències

* ↑ «Breastfeeding Education Initiative Kicks-off with Experts Committee Inaugural Session» (en anglès). [Consulta: 15 març 2023].
* ↑ Sánchez, Nacho. «La aplicación que resuelve miles de dudas sobre la maternidad» (en castellà), 26-05-2022. [Consulta: 15 març 2023].
* ↑ Molina, Esther. «Lista Forbes | Los 100 más creativos en el mundo de los negocios» (en castellà), 02-09-2022. [Consulta: 15 març 2023].
* ↑ «EAE Top Ten de Emprendedoras de Cataluña» (en castellà). [Consulta: 15 març 2023].
* ↑ «Top women in social enterprise». Euclid Network, 2021.
* ↑ España Nación Emprendedora «[www.lamoncloa.gob.es/presidente/actividades/Documents/2021/191121-GuiaMujeresReferentesDelEmprendimientoInnovadorEnEspana.pdf Mujeres Referentes del Emprendimiento Innovador en España]». Alto Comisionado, 2021, pàg. 30.
# Komsomólskoie (Saràtov)

* Per a altres significats, vegeu «Komsomólskoie».
Komsomólskoie (en rus: Комсомольское) és un poble (un possiólok) de l'óblast de Saràtov, a Rússia, segons el cens del 2010 tenia 29 habitants. Pertany al districte municipal d'Arkadak.

## Referències

* ↑ «Почтовый индекс деревня Александровка, Аркадакский р-н, Саратовская обл». Arxivat de l'original el 2015-01-02.
# Komsomolʹsʹke (Djankoi)

* Per a altres significats, vegeu «Komsomólskoie».
Komsomolʹsʹke (en ucrainès: Комсомольське, en tàtar de Crimea: Komsomolskoye, en rus: Комсомольское) és un poble de la República Autònoma de Crimea, a Ucraïna (des de 2014 il·legalment ocupada per Rússia). El 2014 tenia 644 habitants. Pertany al districte rural de Djankoi. Es troba al centre del districte de Djankoi, a l'estepa de Crimea, a la riba del canal de Crimea del Nord
El nom del poble honora el Komsomol, l'organització juvenil del Partit Comunista de la Unió Soviètica (PCUS) i encara s'ha de canviar d'acord amb la «Llei sobre la condemna dels règims totalitaris comunistes i nacionalsocialistes (nazis) a Ucraïna i la prohibició de la propaganda dels seus símbols»

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
* ↑ «Перелік міст та сіл до перейменування [Llista de ciutats i pobles a canviar de nom]». Institut Ucraïnès de la Memòria Nacional, 04-12-2015. Arxivat de l'original el 2015-12-04. [Consulta: 20 setembre 2022].
# Komsomólskoie

«Komsomólskoie» té aquests significats:
* Komsomólskoie (Daguestan), localitat de la República del Daguestan, a Rússia
* Komsomólskoie (Txetxènia), localitat de la República de Txetxènia, a Rússia
* Komsomólskoie (Saràtov), localitat de l'óblast de Saràtov, a Rússia
* Komsomolʹsʹke (Djankoi), localitat de la República Autònoma de Crimea, a Ucraïna
* Komsomolʹsʹke (Simferopol), localitat de la República Autònoma de Crimea, a Ucraïna
# Ken Leung

Ken Leung (21 de gener de 1970, Nova York) és un actor asiàtic-americana.
Els papers més memorables de Leung són probablement en les pel·lícules Rush Hour, Red Dragon (juntament amb Anthony Hopkins) i Saw (2004), però sobretot per interpretar a Miles Straume en la sèrie de televisió Lost. També va participar en la pel·lícula de Brett Ratner X-Men: The Last Stand, com un dels malvats mutants en la confraria de Magneto i en Star Wars episodi VII: El despertar de la força, on surt com a soldat revel.

## Filmografia

| Any | Títol | Rol | Notes |
| 1995 | Pictures of Baby Jane Doe | Shopkeeper | |
| 1995 | Welcome to the Dollhouse | Barry | |
| 1997 | Red Corner | Peng | |
| 1997 | Kundun | (veu) | |
| 1998 | Fly | Jeremy Kim | |
| 1998 | Rush Hour | Sang | |
| 1999 | Man of the Century | Mike Ramsey | |
| 2000 | Keeping the Faith | Don | |
| 2000 | Maze | Dr. Mikao | |
| 2000 | The Family Man | Sam Wong the Deli Clerk | |
| 2001 | Artificial Intelligence: A.I. | Syatyoo-Sama | |
| 2001 | Home Sweet Hoboken | | |
| 2001 | Spy Game | Li | |
| 2001 | Vanilla Sky | Art Editor | |
| 2002 | Face | Willie | |
| 2002 | Red Dragon | Lloyd Bowman | |
| 2004 | Saw | Detectiu Steven Sing | |
| 2004 | Strip Search | Liu Tsung-Yuan | pel·lícula directament per televisió |
| 2004 | Sucker Free City | Lincoln Ma | pel·lícula directament per televisió |
| 2005 | Hate | Mo | pel·lícula directament per televisió |
| 2005 | The Squid and the Whale | School Therapist | |
| 2006 | Inside Man | Wing | |
| 2006 | X-Men: The Last Stand | Kid Omega | |
| 2007 | Year of the Fish | Johnny | |
| 2007 | Shanghai Kiss | Liam Liu | |
| 2007 | Falling for Grace | Ming | |
| 2008 | Saw V | Detectiu Steven Sing | Cameo |
| 2009 | Works of Art | John Kim | |
| 2015 | Star Wars episodi VII: El despertar de la força | Admiral Statura | |

### Televisió

| Any | Títol | Rol | Notes |
| 1995, 2000, 2002 | Law & Order | Chung; Tommy Wong; Stephen Wong | |
| 1997 | New York Undercover | David Kwan | Capítol: "Vendetta" |
| 2000 | Wonderland | | Capítol: "Spell Check" |
| 2000 | Deadline | Fung | Capítol: "Pilot" |
| 2001 | Oz | Bian Yixue | Capítol: "Conversions" |
| 2004 | The Jury | Ken Arata | Capítol: "Memories" |
| 2004 | Whoopi | Terrence | Capítol: "Identity Crisis" |
| 2007 | The Sopranos | Carter Chong | Capítol: Remember When |
| 2008–2010 | Lost | Miles Straume | 45 capítols |
| 2011 | The Good Wife | Shen Yuan | Capítol: "Great Firewall" |
| 2012–2013 | Person of Interest | Leon Tao | Capítols:The Contingency, Critical, Relevance i All In |
| 2013 | Zero Hour | Father Reggie | |
| 2013 | Deception | Donald Cheng | |
| 2014 | The Night Shift | Topher Zia | |
| 2020 | Industry | Eric Tao | |

## Enllaços externs
### Entrevistes

* Asia Pacific Arts - UCLA Asia Institute Arxivat 2008-06-04 a Wayback Machine., 30 de maig de 2008
* Hillis, Aaron. "Interview: Ken Leung on 'Year of the Fish'" Arxivat 2008-09-04 a Wayback Machine., IFC.com, 27 d'agost de 2008
# Moss

«Moss» té aquests significats:
* Biografies:
** Charles Moss (1882 - 1963), ciclista anglès.
** Moss Christie (1901 - 1978), nedador australià.
** Bertha Moss (1919 - 2008), actriu argentina.
** Stirling Moss (1929 - 2020), pilot d'automobilisme anglès.
** Bill Moss (1933 - 2010), pilot d'automobilisme anglès.
** Pat Moss (1934 - 2008), pilot de ral·li anglesa.
** Ambler Hodges Moss (1937 - 2022), diplomàtic i advocat estatunidenc.
** Carrie-Anne Moss (1967), actriu canadenca.
** Kate Moss (1974), model anglesa.
** Sarah Moss (1975), escriptora escocesa.
** Edward Moss (1977), actor còmic i ballarí estatunidenc.
** Elisabeth Moss (1982), actriu estatunidenca.
* Toponímia:
** Moss, municipi a Noruega.
** Moss Beach, municipi als Estats Units d'Amèrica.
** Moss Bluff, municipi als Estats Units d'Amèrica.
** Moss Landing, municipi als Estats Units d'Amèrica.
** Moss Point, municipi als Estats Units d'Amèrica.
** Solway Moss, pantà de Cúmbria, Anglaterra.
* Cinema:
** Moss, film coreà de 2010.
* Esport:
** Moss Fotballklubb, club de futbol de la ciutat noruega de Moss.
* Miscel·lània:
** Convenció de Moss, tractat signat el 14 d'agost de 1814.
# Krušinec

Krušinec és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1543.
# Kolki (Oriol)

* Per a altres significats, vegeu «Kolki».
Kolki (en rus: Колки) és un poble de l'óblast d'Oriol, a Rússia, segons el cens del 2010 tenia 265 habitants. Pertany al districte municipal de Kromi.

## Referències

* ↑ Koriakov, I. B.. «Орловская область». База данных «Этно-языковой состав населённых пунктов России». Arxivat de l'original el 2021-05-11. [Consulta: 9 març 2022].
# Kolki

«Kolki» té aquests significats:
* Kolki (Oriol), localitat de l'óblast d'Oriol, a Rússia
* Kolki (Saràtov), localitat de l'óblast de Saràtov, a Rússia
# Kudrin

Kudrin - Кудрин (rus) - és un poble (un khútor) de l'óblast de Bélgorod, a Rússia. El 2010 tenia 15 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Kudriàvtsevo

Kudriàvtsevo (en rus: Кудрявцево) és un poble de l'óblast de Vladímir, a Rússia, segons el cens del 2010 tenia 9 habitants. Pertany al districte municipal de Koltxúguino.

## Referències

* ↑ «Владимирская губерния. Список населенных мест по сведениям 1859 года.». Arxivat de l'original el 2019-01-14.
* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Kwasios

Els kwasio o bujeba són un grup ètnic d'Àfrica, membre del grup bantu, originaris de Guinea Equatorial. La seva llengua és el kwasio o bujeba. Viuen a la part nord i sud de Bata, i al sud de río Benito. Han decaigut en nombre i molts han estat assimilats als fang degut a la llur forta influència en dècades recents. Són coneguts com a ndowe o "playeros", un dels nombrosos pobles de la costa de Mbini.

## Bibliografia

* Liniger-Goumaz, Max «Guinée équatoriale. Populations. Bibliographie». Journal de la Société des africanistes, 2, 1972, pàg. 195-224.
* Liniger-Goumaz, Max. Connaître la Guinée équatoriale. Rouen: Éd. des peuples noirs, 1986, p. 23-28.
* Muakuku Rondo Igambo, Fernando. Conflictos étnicos y gobernabilidad (en castellà). Barcelone: Ediciones Carena, 2006, p. 195. ISBN 9788496357266.
# Kwazá (poble)

Els Kwazá (o Coaiá, Koaiá, Koaya, Kwaza, i Quaiá) són un poble indígena del Brasil. La majoria dels kwazá viuen amb els aikanã i latundê a la terra indígena Tubarão-Latundê a l'estat de Rondônia; no obstant això, alguns kwazá viuen a la terra indígena Kwazá do Rio São Pedro. El 2008 la seva població era de 40, enfront de 25 el 1998.

## Llengua

El 2005, 25 Kwazá parlen el kwazá, una llengua no classificada.

## Història

Els kwazá històricament viuen amb els aikanã, kanoê, tuparis, sakurabiat, salamãi, i altres grups, que eren semblants culturalment, tot i que les seves llengües no eren totes mútuament intel·ligibles. Aquests grups es van casar, van lluitar entre ells i es van unir en festivals.
Els kwazá van ser forçats a abandonar les seves terres tradicionals pels ramaders després de la construcció de BR-364 als anys seixanta.

## Notes

* 1 2 "Kwaza." Ethnologue. Retrieved 12 Feb 2012.
* 1 2 3 "Introduction: Kwazá." Povos Indígenas no Brasil. Retrieved 12 Feb 2012.
* ↑ "Kwazá." Encyclopedia: Indigenous Peoples of Brazil. Retrieved 12 Feb 2012.
Pobles indígenes del Brasil :
Pobles indígenes de la Regió Nord :
Pobles indígenes de la Regió Nord-est :
Pobles indígenes de la Regió Centre-Oest :
Pobles indígenes de les regions Sud i Sud-est :
Articles relacionats :
# L'Enveja

Lenveja (en francès Lembeye) és un municipi occità, situat al departament dels Pirineus Atlàntics i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 942 | 960 | 1 063 | 1 222 | 1 324 | 1 334 | 1 401 | 1 517 | 1 391 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 336 | 1 274 | 1 231 | 1 188 | 1 170 | 1 183 | 1 114 | 1 126 | 1 063 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 071 | 1 124 | 1 028 | 880 | 919 | 894 | 824 | 819 | 811 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 914 | 874 | 744 | 706 | 687 | 695 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat |
| 1988-1995 | Gérard Lasserre |
| 1995-2001 | Christine Bernadet |
| 2001-2008 | Christine Villacampa |
| 2008- | Jean-Michel Dessere |

## Agermanaments

* Almudébar
* Alzey-Weinheim

## Personatges il·lustres

* Gilbert Duclos-Lassalle, ciclista.

## Referències

* ↑ Toponimia Occitana (Institut d'Estudis Occitans) : IEO_BdTopoc : http://bdtopoc.org
* ↑ Toponímia occitana
# Mola del Sastre

La Mola del Sastre és una mola hidràulica i antic molí fariner i bataner del terme municipal de Soriguera, a la comarca del Pallars Sobirà. És en el territori primigeni del terme de Soriguera.
Està situat a llevant de Soriguera i a ponent de Llagunes, pràcticament a mitjana distància dels dos pobles. És a la riba esquerra del Barranc de Coma-sarrera i a la dreta del Riu de Llagunes, just a llevant d'on es troben aquests dos cursos d'aigua.
Tot i que hi mena un antic camí rural, només s'hi pot accedir per un camí a peu. L'edifici està actualment en ruïnes. Antigament havia sigut un molí fariner i abans un molí bataner.
L'antic molí fariner i bataner fou transformat en central hidràulica al primer terç del segle XX per Ermenegildo Peña (Gildo), de casa Savalls de Vilamur, que havia treballat a la construcció de la central hidroelèctrica de Capdella, i va invertir part dels guanys que en tragué en la construcció d'aquesta central. El primer temps subministrava llum als pobles de Soriguera i Llagunes, i el mateix promotor en cobrava una quantitat fixa mensual a cada casa, segons les bombetes que hi tenia instal·lades.
En una segona fase es va construir una bassa de més capacitat, per tal d'aconseguir la generació de més potència. Així, es va poder estendre la llum produïda a Llavaners, Malmercat, Puiforniu, Tornafort i Vilamur.
El 1972 la llum, a través de la companyia FECSA arribà al terme de Soriguera. Aleshores, el net del promotor de la central, que era hereu del seu avi, volgué reformar la central de la Mola del Sastre, per tal de vendre l'energia produïda a la companyia elèctrica, però els crèdits demanats li foren denegats, així com el dret de l'aigua que, segons l'Ajuntament de Soriguera, era necessària per a les activitats agrícoles. En aquell moment la central cessà les seves activitats i fou abandonada.

## Referències

* ↑ Timbau, Onofre. «Descripción del vizcondado de Vilamur». A: Descripció del marquesat de Pallars i del vescomtat de Vilamur per Onofre Timbau (1628). Lleida: Pagès Editors, 2001 (Col·lecció Pallars, 2). ISBN 84-7935-863-7.
* ↑ Griñó, Maria; Boneta, Albert. «El segle de la llum, mig Pallars a les fosques» (pdf). [Consulta: 24 novembre 2019].

## Enllaços externs

* Moles hidràuliques del Pallars Sobirà
* La Mola del Sastre en el seu entorn, a l'Institut Cartogràfic de Catalunya
# Mola el Fonollar

La Mola el Fonollar és una muntanya de 781 metres que es troba al municipi del Mas de Barberans, a la comarca catalana del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya